**ՀԱՇՎԵՏՎՈՒԹՅՈՒՆ**

**ՀՀ կառավարության 2022 թվականի հուլիսի 14-ի N 1063-Լ որոշմամբ հաստատված պետական գույքի կառավարման ոլորտի բարեփոխումների ռազմավարությամբ  ստանձնած միջոցառումների և դրանց կատարման առաջընթացի վերաբերյալ**

|  |  |  |  |  |
| --- | --- | --- | --- | --- |
| **Հ/Հ** | **Միջոցառումը** | **Ակնկալվող անմիջական արդյունք** | **Ժամկետը** | **Կատարման ընթացքը** |
| 1. | Պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար ՀՀ պետական բյուջեի և այլ միջոցների հաշվին ոչ պետական սեփականություն համարվող տարածքների վարձակալության գործընթացի կանոնակարգում, ինչպես նաև ոչ պետական տարածքների պետական տարածքներով փոխարինելու ուղղությամբ գործողությունների ծրագրի մշակում և իրականացում | Կոմիտեի կողմից պետական մարմինների և կազմակերպությունների կողմից վարձակալված ոչ պետական տարածքների հաշվառում, այդ տարածքների նկատմամբ պահանջի բացահայտում և պետական տարածքների հաշվին պահանջի բավարարման համար տարբերակների մշակում և առաջարկում։ Տվյալ գործընթացի կանոնակարգման շնորհիվ (իրավական ակտի մշակում) ՀՀ պետական բյուջեի և ոչ այլ միջոցների հնարավորինս արդյունավետ և նպատակային օգտագործում, ինչպես նաև այդ բնագավառում կամայական մոտեցումների բացառում։ | 2022 թվականի 4-րդ եռամսյակ | Տվյալ կետի կատարումն ապահովելու համար ձեռնարկվել են քայլեր ՀՀ պետական բյուջեի միջոցների հաշվին վարձակալության վճարի դիմաց պետական կառույցների կողմից օգտագործվող ոչ պետական սեփականություն հանդիսացող տարածքները պետության սեփականությունը հանդիսացող համապատասխան տարածքներով փոխարինելու, ինչպես նաև ՀՀ պետական բյուջեի միջոցների հաշվին ոչ պետական սեփականություն համարվող տարածքներ վարձակալությամբ վերցնելու գործընթացների կանոնակարգման ուղղությամբ, որի շնորհիվ կնվազեն ՀՀ պետական բյուջեի ծախսերը։  Կոմիտեն մշակել և ՀՀ կառավարության կողմից 2022 թվականի դեկտեմբերի 22-ին ընդունվել է «Պետական կառավարման համակարգի մարմինների և պետական ոչ առևտրային կազմակերպությունների գործառույթների իրականացման համար պետական սեփականություն հանդիսացող տարածքով ապահովելու կամ դրա բացակայության դեպքում Հայաստանի Հանրապետության պետական  բյուջեի միջոցների հաշվին ոչ պետական  սեփականություն համարվող տարածքները վարձակալությամբ ձեռքբերման կարգը հաստատելու մասին» N 2057-Ն որոշումը: |
| 2. | Պետական գույքի գնահատման գործիքակազմի բարեփոխման ուղղությամբ իրավական նոր մոտեցումների մշակում և ընդունում՝ նպատակ ունենալով հնարավորինս կրճատել գնահատման գործընթացի ընդհանուր տևողությունը, բացառել կրկնակի գնահատումները և հնարավորինս տնտեսել գնահատմանը տրամադրվող միջոցները | Պետական գույքի գնահատման դաշտը կանոնակարգող իրավական ակտի բարեփոխման շնորհիվ պետական գույքի մասնավորեցման, օտարման և օգտագործման տրամադրման գործընթացների ընդհանուր տևողության կրճատում, կրկնակի գնահատումների բացառում, կառավարման գործընթացում օպերատիվության մակարդակի բարձրացում, վարչարարության պարզեցում։ | 2022 թվականի 4-րդ եռամսյակ | Կոմիտեն մշակել և ՀՀ կառավարության կողմից 2022 թվականի օգոստոսի 4-ին ընդունվել է «Հայաստանի Հանրապետության կառավարության 1998 թվականի մարտի 27-ի N 209 որոշման մեջ փոփոխություններ կատարելու մասին» N 1196-Ն որոշումը։  Որոշմամբ հնարավորինս կրճատվել է պետական գույքի մասնավորեցման, օտարման և օգտագործման տրամադրման գործընթացներում գնահատման ընդհանուր տևողությունը, բացառվել կրկնակի գնահատումները և հնարավորինս տնտեսվել են գնահատման տրամադրվող միջոցները։ |
| 3. | Պետական գույքի օտարման բնագավառում նոր գործիքակազմի ներդրման ուղղությամբ գործողությունների ծրագրի կազմում և իրականացում, մասնավորապես. պետական գույքի վաճառքի գրավչության բարձրացման և քաղաքաշինական ու այլ սահմանափակումների, ինչպես նաև ենթակառուցվածքների հետ կապված խնդիրների լուծման ուղղությամբ միջոցառումների իրականացում և այդ նպատակով բարձր արժեք ու իրացվելի գույքի նկատմամբ 100 տոկոս պետական մասնակցությամբ կազմակերպության (կազմակերպությունների) ստեղծում և դրա (դրանց) բաժնետոմսերի վաճառքի կազմակերպում | Վաճառքի ենթակա պետական գույքի գրավչության և իրացվելիության մակարդակի էական բարձրացում, խոշոր ներդրումային ծրագրերի իրականացումը խթանելու համար անհրաժեշտ նախադրյալների ստեղծում և ներդրումային միջավայրի բարելավում | 2023 թվականի 2-րդ եռամսյակ | Կոմիտեի կողմից պետական գույքի օտարման բնագավառում նոր գործիքակազմի ներդրման ուղղությամբ գործողությունների ծրագրի կազմման և իրականացման համար նախապատրաստական աշխատանքներ են իրականացվում, մասնավորապես պետական գույքի վաճառքի գրավչության բարձրացման և քաղաքաշինական ու այլ սահմանափակումների, ինչպես նաև ենթակառուցվածքների հետ կապված խնդիրների լուծման ուղղությամբ միջոցառումների իրականացման և այդ նպատակով բարձր արժեք ու իրացվելի գույքի նկատմամբ 100 տոկոս պետական մասնակցությամբ կազմակերպություն ստեղծելու համար նախատեսված է ներդնել ՀՀ սեփականությունը հանդիսացող ք.Երևան Նալբանդյան 28 հասցեում գտնվող անշարժ գույքը և այդ գույքի ներդրմամբ բաժնետիրական ընկերություն ստեղծելու նպատակով սկսվել են իրականացվել համապատասխան նախապատրաստական աշխատանքներ։ |
| 4. | Մասնավորեցման գործընթացն արդյունավետ իրականացնելու, պետական մասնակցությամբ առևտրային կազմակերպությունների թվաքանակն օպտիմալացնելու և մասնավորեցման գործընթացն ավարտելու, ինչպես նաև արժեթղթերի շուկայի զարգացմանը նպաստելու համար պետական գույքի մասնավորեցման նոր ծրագրի մշակում և ընդունում | Մասնավորեցման ծրագրում ֆոնդային բորսայի միջոցով մասնավորեցման ենթակա նոր ընկերությունների ընդգրկում, մասնավորեցման ոչ ենթակա պետական մասնակցությամբ ընկերությունների թվաքանակի սահմանում, նպաստավոր ներդրումային միջավայրի ստեղծում | 2023 թվականի 2-րդ եռամսյակ | Կոմիտեն մասնավորեցման գործընթացն արդյունավետ իրականացնելու, պետական մասնակցությամբ առևտրային կազմակերպությունների թվաքանակն օպտիմալացնելու և մասնավորեցման գործընթացն ավարտելու նպատակով համապատասխան գրություններով դիմել է ՀՀ պետական կառավարման համակարգի մարմիններին և մարզպետարաններին։  Տեղեկատվությունը գտնվում է ամփոփման փուլում։ |
| 5. | Պետական գույքի կառավարման գործընթացը կանոնակարգող օրենսդրության բարեփոխման ուղղությամբ գործողությունների ծրագրի մշակում և իրականացում, մասնավորապես, պետական գույքի մասնավորեցման և կառավարման գործընթացը կանոնակարգող երեք ներկայումս գործող ՀՀ օրենքների հիման վրա նոր մեկ ընդհանուր «Պետական գույքի կառավարման մասին» ՀՀ օրենքի մշակում՝ սահմանելով պետական գույքի արդիական նպատակներ, խնդիրներ և սկզբունքներ, կապված կառավարման առաջնահերթությունների փոփոխության հետ։ | Պետական գույքի կառավարման ոլորտում կառավարման առաջնահերթ թիրախների սահմանում, մեկ օրենքի միջոցով պետական գույքի կառավարման գործընթացի կանոնակարգում, կանոնակարգման պարզեցում, հստակեցում, վարչական քաշքշուկների վերացում, որոշումների ընդունման ժամկետների կրճատում, կառավարման օպերատիվության բարձրացում | 2023 թվականի 3-րդ եռամսյակ | Կոմիտեի կողմից իրականացվում են մեկ միասնական օրենսդրական ակտի մշակման նախապատրաստական աշխատանքներ մասնավորապես՝ «Պետական գույքի սեփականաշնորհման (մասնավորեցման) մասին», «Պետական գույքի մասնավորեցման 2017-2020 թվականների ծրագրի մասին» և «Պետական գույքի կառավարման մասին» ՀՀ օրենքների կարգավորումների հիման վրա մեկ նոր՝ «Պետական գույքի կառավարման մասին» օրենքի նախագծի ընդունում, որի արդյունքում իրենց ուժը կորցրած կճանաչվեն նշված օրենքները։ |
| 6. | «Պետական գույքի կառավարման մասին» ՀՀ նոր օրենքի ընդունումից հետո պետական գույքի կառավարման դաշտը կանոնակարգող իրավական ակտերի նախագծերի մշակման և ընդունման ուղղությամբ միջոցառումների իրականացում | Պետական գույքի կառավարման գործընթացը կանոնակարգող ներկայիս վեց տասնյակից ավելի իրավական ակտերի կիսով չափ կրճատում՝ ապահովելով կառավարման գործընթացի կանոնակարգման գործընթացի կանոնակարգման միասնականությունը, պարզությունը, հստակությունը, ընկալման տեսանկյունից մատչելիության մակարդակի բարձրացումը, ինչպես նաև որոշումների ընդունման ժամկետների կրճատումը, կառավարման օպերատիվության բարձրացումը, նույնանման գործընթացների կանոնակարգման և հաշվետվությունների ներկայացման բնագավառում անհարկի կրկնությունների բացառումը | 2023 թվականի 4-րդ եռամսյակ | Տվյալ կետի կատարումն կիրականացվի «Պետական գույքի կառավարման մասին» ՀՀ նոր օրենքի ընդունումից հետո։ |